**Előterjesztés**

**Pápakovácsi Község Önkormányzat Képviselő-testületének 2015. november 16-i ülésére**

**Tisztelt Képviselő-testület!**

Az Önkormányzat a családsegítést és a gyermekjóléti szolgáltatást a Pápakörnyéki Önkormányzatok Feladatellátó Társulásán keresztül látja el.

A szociális igazgatásról és szociális ellátásokról szóló 1993. évi III. tv. ( továbbiakban Szt.) 136. §. (9) bekezdése értelmében az önkormányzatoknak felül kell vizsgálni a családsegítés és gyermekjóléti szolgálat feladatellátás módját.

Az Szt. 136. §. (8) bekezdése alapján e két feladat csak együtt látható el.

Az Szt. 86. § (1) bekezdése értelmében a települési önkormányzat köteles biztosítani a családsegítést, ha a közös önkormányzati hivatal székhelye a településen van. Ennek értelmében Pápakovácsi, mint székhelytelepülés illetékes dönteni, hogy a fenti két feladatot milyen módon látja el a 6 település vonatkozásában.

Javaslatunk, hogy a feladatot továbbra is Társulás keretében lássuk el.

Kérem a képviselő-testületet a határozati javaslat elfogadására.

Pápakovácsi 2015. november 9.

Burghardt Ferenc

polgármester

**Határozati javaslat**

**.../2015. (XI.16.) KT határozat**

1. Pápakovácsi Község Önkormányzatának Képviselő-testülete a családsegítés és gyermekjóléti szolgálat feladatellátásra vonatkozó hatályos megállapodását felülvizsgálta.

2. Mint a Pápakovácsi Közös Önkormányzati Hivatal székhelytelepülésének Önkormányzata a Képviselő-testület úgy határozott, hogy 2016. január 1-től a családsegítés és gyermekjóléti szolgálat feladatait a Pápakörnyéki Önkormányzatok Feladatellátó Társulás keretében kívánja ellátni a közös önkormányzati hivatalt fenntartó Pápakovácsi , Kup, Nóráp, Ganna, Döbrönte és Bakonypölöske települési önkormányzatok illetékességi területe vonatkozásában.

3. A Képviselő-testület felhatalmazza a polgármestert, hogy a döntésről a társulás elnökét tájékoztassa, a társulási megállapodást aláírja.

Határidő: Azonnal, illetve 2015. december 31.

Felelős: Polgármester